ประกาศกรมประมง เรื่อง กำหนดสถานที่อื่นเพื่อรับแจ้งการครอบครองสัตว์ป่าคุ้มครอง (ฉบับที่ 2) พ.ศ. 2561
ประกาศกรมประมง
เรื่อง กำหนดสถานที่อื่นเพื่อรับแจ้งการครอบครองสัตว์ป่าคุ้มครอง
(ฉบับที่ ๒)
พ.ศ. ๒๕๖๑
 

อาศัยอำนาจตามความใน
๕.๔ ของข้อ ๕ ของประกาศกรมประมง เรื่อง แบบและวิธีการแจ้งการครอบครอง แบบหนังสือกำกับการจำหน่าย
การนำพยานเอกสารหรือหลักฐานมาพิสูจน์ต่อพนักงานเจ้าหน้าที่ การออกใบอนุญาตให้ครอบครองสัตว์ป่าคุ้มครองชั่วคราว
การออกใบรับรองการครอบครองซากของสัตว์ป่าคุ้มครอง หรือผลิตภัณฑ์ที่ทำจากซากของสัตว์ป่าคุ้มครอง
พ.ศ. ๒๕๕๘ เพื่ออำนวยความสะดวกแก่ประชาชน อธิบดีกรมประมง
จึงออกประกาศไว้ ดังต่อไปนี้

ข้อ ๑ ให้เพิ่มความต่อไปนี้เป็น วรรคสอง ของข้อ ๑
ของประกาศกรมประมง เรื่อง กำหนดสถานที่อื่นเพื่อรับแจ้งการครอบครองสัตว์ป่าคุ้มครอง
พ.ศ. ๒๕๖๑
กรณีการแจ้งการครอบครองสัตว์ป่าคุ้มครอง
ในเขตท้องที่จังหวัดเพชรบุรี ให้แจ้ง ณ สถานที่ ดังต่อไปนี้
(๑) สำนักงานประมงอำเภอเมืองเพชรบุรี
(๒) สำนักงานประมงอำเภอบ้านแหลม
(๓) สำนักงานประมงอำเภอท่ายาง
(๔) สำนักงานประมงอำเภอชะอำ
(๕) สำนักงานประมงอำเภอเขาย้อย
(๖) สำนักงานประมงอำเภอแก่งกระจาน

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒ พฤศจิกายน พ.ศ. ๒๕๖๑
อดิศร พร้อมเทพ
อธิบดีกรมประมง


พัชรภรณ์/ธนบดี/จัดทำ
๒๑ ธันวาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๘๒ ง/หน้า ๓๐/๘ พฤศจิกายน ๒๕๖๑